Naruto

Kabahin sa prangkisa ang kining artikulo. Alang sa karakter, tan-awa ang Naruto Uzumaki.

Ang Naruto (Hinapon: ナルト) usa ka serye sa manga gisulat ug gihulagway ni Masashi Kishimoto. Ang istorya misaysay kabahin ni Naruto Uzumaki, usa ka batan-ong ninja nga pirmi nangita'g rekognisyon ug gusto mahimong Hokage, ang ninja sa ilang baryo nga mao ang lider ug labing kusgan sa tanan. Ang serye gibase sa one-shot comic ni Kishimoto nga namantala sa Agosto 1997 nga isyu sa Akamaru Jump.

Ang Shueisha ang unang nagmantala sa Naruto sa tuig 1999 sa ika-43 nga isyu sa Weekly Shōnen Jump nga magasin sa Hapon. Sa kasamtangan, ang manga nakaseryal pa gihapon; 44 na ka mga tankōbon bolyum ang napagawas. Ang manga sunod nga giadap ngadto sa anime giprodyus sa Studio Pierrot ug Aniplex. Mipremyer sa Hapon sa terestriyal TV Tokyo network ug sa anime satelayt telebisyon nga Animax adtong Oktubre 3, 2002. Ang unang serye miabot og 220 ka mga episod, myentras ang Naruto: Shippuden, ang sekwel sa orihinal nga serye, natelekast sugod Pebrero 15, 2007. Way labot sa seryeng anime, ang Studio Pierrot midebelop og lima ka pelikula sa serye ug daghan pang orihinal nga animasyon sa bidyo (original video animation kun OVA). Ang uban pang gipambaligya mao ang mga nobela, mga duwa sa bidyo ug trading cards.

Sa bolyum 36, ang manga nakahalin na og sobra sa 71 ka milyon nga kopya sa Hapon. Ang Iningles nga bersyon sa serye namantala sa USA Today Booklist sa daghang higayon ug ang bolyum 11 midaog sa Quil Award sa 2006. Ang mga nagrebyu sa serye midayeg sa balanse sa eksena sa pakig-away ug komedya, ug ang personalidad usab sa mga karakter. Hinuon, ang uban nag-ingon nga dunay konsepto ang serye nga makit-an sa daghang serye sa shōnen.

Mga sumpay sa gawas
 Naruto Shippuden

Anime
Manga